OzLabs/hebrew-wiki-articles huggingface dataset:
גייב ואסקז

גבריאל ואסקז (באנגלית: Gabriel Vasquez; נולד ב-3 באוגוסט 1984) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת ניו מקסיקו. הוא נבחר לתפקיד בבחירות 2022 לאחר שגבר על נציגת המחוז המכהנת איבט הרל. טרם היבחרו לקונגרס היה חבר מועצת העיר לאס קרוסס שבניו מקסיקו.

== ביוגרפיה ==
ואסקז נולד באל פאסו שבטקסס, וגדל בסיודאד חוארס שבמקסיקו. בשנת 2008 השלים באוניברסיטת המדינה של ניו מקסיקו לימודי תואר ראשון באנגלית ובעיתונאות. במהלך לימודיו הגבוהים היה ואסקז העורך החדשות הראשי של "The Round Up", העיתון המנוהל בידי הסטודנטים באוניברסיטת המדינה של ניו מקסיקו. בשנים 2008–2011 היה העיתון הקהילתי "Las Cruces Bulletin". בשנת 2011 נתמנה למנכ"ל לשכת המסחר ההיספנית בלאס קרוסס. מ-2013 עד 2015 שימש כנציג שטח של הסנאטור מרטין היינריך.

בשנים 2015 ו-2016 עבד ואסקז כסגן נשיא לענייני תקשורת ב-"First Focus", ארגון הועסק בדיפלומטיה ציבורית בוושינגטון הבירה. בין השנים 2016–2018 היה מנהל קשרי הקהילה של הפדרציה לחיות בר בניו מקסיקו, ולאחר מכן שימש כסגן מנהל הסניף של "Wilderness Society" בניו מקסיקו. מ-2019 ועד 2021 עבד כסגן מנהל הקרן השימור המערבית במשרד הקרקעות הפדרלי של מחלקת התחבורה של ארצות הברית. במקביל, בשנים 2017–2021, היה ואסקז חבר מועצת העיר לאס קרוסס.

בבחירות 2022 היה ואסקז מועמד המפלגה הדמוקרטית לייצוג מחוז הקונגרס השני של ניו מקסיקו בבית הנבחרים של ארצות הברית. במהלך מסע הבחירות הרבה לתקוף את ממשל נשיא ארצות הברית לשעבר דונלד טראמפ ואף השווה אותו לקו קלוקס קלאן. ב-8 בנובמבר 2022 גבר על נציגת המחוז המכהנת איבט הרל, מועמדת המפלגה הרפובליקנית, בהפרש זעום בן כ-1,300 קולות. גבולות המחוז שורטטו מחדש לאחר מפקד האוכלוסין של ארצות הברית ב-2020, מה שהפך את המחוז שנטה בעבר לצד הרפובליקני לתחרותי יותר.

ב-3 בינואר 2023, עם התכנסות הקונגרס ה-118 של ארצות הברית, ואסקז הושבע לתפקידו.

== קישורים חיצוניים ==

* 

* 

==הערות שוליים==

קטגוריה:אמריקאים ממוצא מקסיקני
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מניו מקסיקו
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת המדינה של ניו מקסיקו
קטגוריה:אמריקאים שנולדו ב-1984
שחרר אותי

"שחרר אותי" הוא סינגל שהוקלט על ידי הזמרת נועה קירל, הראפר פלד והצמד המוזיקלי דולי ופן. הוא יצא לאור ב-28 ביוני 2022, על ידי חברת התקליטים D-Music. נכתב על ידי פלד, אבי אוחיון, מתן דרור ודולי ופן, שגם הפיקו אותו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-1.2 מיליון השמעות.

== וידאו קליפ ==
הווידאו קליפ הרשמי של השיר פורסם ביום צאתו. נכון לינואר 2023 עומד מונה הצפיות של הקליפ על למעלה מ-2.5 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|28 ביוני 2022
|הזרמת מוזיקה • הורדה דיגיטלית
|D-Music
|style="text-align:center;"|
|}

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי דולי ופן
קטגוריה:שירי נועה קירל
קטגוריה:שירי פלד
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהולחנו על ידי אבי אוחיון
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
לא הכל מן אללה

"לא הכל מן אללה" הוא שיר של הראפר הישראלי איזי. השיר יצא בתור סינגל ב-6 ביולי 2015 כחלק מאלבום האולפן השני של איזי, לא לילדים.

== רקע ==
השיר נכתב והולחן על ידי איזי אשר שלח לעמיתו, המפיק הישראלי ג'ורדי, שהיה בתחילת דרכו, סקיצה של השיר, כך שהשיר עובד והופק על ידי "ג'ורדי"<ref name=":0"></ref>. על תהליך יציאת השיר סיפר איזי:

בנוסף, "איזי" הביע תקווה שהשיר ישפיע על הדור הצעיר:

השיר יצא ב-6 ביולי 2015 ועם יציאתו הועלה השיר לערוץ היוטיוב של איזי ונכון לינואר 2023 צבר סרטון השיר מעל לכ-4 מיליון צפיות<ref name=":0" />.

== קבלה ביקורתית ==
באתר פרוגי תואר השיר כבעל מסר ענק ורלוונטי במיוחד<ref></ref>, בעוד נדב מנוחין מאתר וואלה כתבה: "בשנה של ניהיליזם מוחלט, לא הכל מן אללה הוא בדיוק ההפך", וכללה את השיר ברשימת 50 השירים שצריך לקחת משנת תשעו<ref></ref>.

== וידאו קליפ ==
הוידאו-קליפ של השיר יצא ב-27 באוקטובר 2015, הוא הופק על ידי חברת "ROMS" ובוים ונערך על ידי רומן בוצ'אצקי<ref name=":1"></ref>. על תהליך הצילומים התבטא איזי:

נכון לינואר 2023 מונה סרטון הקליפ מעל לכמיליון צפיות ביוטיוב<ref name=":1" />.

== ביצועים ==
באוקטובר 2015, בהפקת MTV ישראל ביצע איזי את השיר בבית הנשיא בנוכחות נשיא מדינת ישראל רובי ריבלין<ref></ref>. ביולי 2019 ביצע איזי את השיר בגלגלצ<ref></ref>.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי איזי
קטגוריה:שירים בעברית
קטגוריה:שירים שהופקו על ידי ג'ורדי
קטגוריה:וידאו קליפים שבוימו על ידי רומן בוצ'אצקי
קטגוריה:שירים על אלוהים
Lucky (שיר של ג'ובל)

Lucky (בעברית: בר מזל) הוא סינגל שהוקלט על ידי הצמד המוזיקלי השוודי ג'ובל בהשתתפות הזמרת הישראלית נועה קירל. הוא יצא לאור ב-9 בספטמבר 2022, על ידי חברת התקליטים וורנר מיוזיק שוודיה, כסינגל שלא מתוך אלבום אולפן. השיר נכתב על ידי דוד לינדגרין זכריהס, ויקטור סטיוסטרום וג'ובל, שגם הפיקו אותו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-2.2 מיליון השמעות.

== וידאו קליפ ==
הווידאו קליפ הרשמי פורסם ביום צאת השיר בערוץ היוטיוב של ג'ובל. נכון לינואר 2023 עומד מונה הצפיות של הקליפ על למעלה מ-160 אלף צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|9 בספטמבר 2022
|הזרמת מוזיקה • הורדה דיגיטלית
|וורנר מיוזיק שוודיה
|style="text-align:center;"|
|}

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי נועה קירל
קטגוריה:שירים באנגלית
קטגוריה:שירים על מזל
דייוויד ווקר

דייוויד ווקר (באנגלית: David Mathieson "Dave" Walker; 20 במאי 1944, קולומבוס - 23 באפריל 2001, יוסטון) היה טייס קרב ואסטרונאוט לשעבר בתוכנית מעבורות החלל של נאס"א.

==קורות חיים==
דייוויד ווקר נולד בעיר קולומבוס שבמדינת ג'ורג'יה. הוא גדל בפלורידה בה סיים את בית הספר. לאחר סיום בית ספר הוא למד באקדמיה הימית של ארצות הברית אותה סיים בשנת 1966. בהמשך הוא סיים קורס טיס וקיבל הסמכה כטייס מקדונל דאגלס F-4 פנטום. ווקר הוצב בנושאת מטוסים אנטרפרייז (CVN-65) ובהמשך ב-USS America (CV-66). הוא השתתף בפעילות מבצעית של מלחמת וייטנאם. בשנת 1971 ווקר סיים קורס טייסי ניסוי בבסיס חיל האוויר אדוארדס.

==שרות בתחום החלל==
בשנת 1978 ווקר נבחר ליחידת האסטרונאוטים של נאס"א. הוא היה בצוות קרקע של מספר משימות. בשנת 1984 הוא השתתף במשימת STS-51-A כטייס. במשימת STS-30 בשנת 1989 הוא היה מפקד צוות. בשנת 1989 הוא היה טייס של מטוס נאס"א שהתקרב בכ-30 מ' למטוס נוסעים. כתוצאה מכך הוא הושהה מפעילות ומינוי שלו למפקד צוות STS-44 בוטל. בשנת 1992 הוא טס בפעם השלישית במשימה STS-53. בשנת 1995 ווקר טס בפעם הרביעית כמפקד משימה STS-69 על סיפון מעבורת החלל אנדוור.
==לאחר פרישה מנאס"א==
לאחר פרישה מנאס"א ווקר החל לעבוד בתפקידי ניהול בתעשיית החלל. הוא היה סגן נשיא של מספר חברות בתחום. בשנת 1998 הוא היה יועץ לטכנולוגיית חלל בצילומי סרט "פגיעה קטלנית".

ווקר נפטר מסרטן בשנת 2001.

==קישורים חיצוניים==

* 
* [http://www.spacefacts.de/bios/astronauts/english/walker_david.htm קורות חיים]
* 

קטגוריה:אסטרונאוטים אמריקאים
קטגוריה:טייסי צי ארצות הברית
קטגוריה:טייסי ניסוי אמריקאים
קטגוריה:בוגרי האקדמיה הימית של ארצות הברית
קטגוריה:אנשי הכוחות המזוינים של ארצות הברית במלחמת וייטנאם
קטגוריה:אמריקאים מעוטרי אות לגיון ההצטיינות
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית האוויר
קטגוריה:אמריקאים שנולדו ב-1944
קטגוריה:אמריקאים שנפטרו ב-2001
טבעת-עין

משפחת ציפורי השיר לבני-עין נקראים כך על שם טבעות-העיניים הלבנות הבולטות שקיימות אצל רוב המינים במשפחה.<ref name="dut"></ref><ref name="ark"></ref><ref name="camp"></ref> גם השם המדעי של הסוג העיקרי במשפחה, Zosterops, פירושו "חגורת-עין".<ref name="carn"></ref>|272x272 פיקסלים]]
טַבַּעַת-עַיִן היא טבעת של נוצות זעירות המקיפה את עין הציפור.<ref name="bor"></ref><ref name="vini"></ref> טבעת העין היא דקורטיבית לרוב, וצבעה עשוי עשוי להיות בולט ומנוגד לנוצות הסמוכות.<ref name="carn" /> לפעמים טבעת הנוצות מקיפה את העין באופן חלקי בלבד, ויוצרת קשת. בהיעדר טבעת עין בולטת, טבעת העור הצמודה לעין של הציפור מכונה לעיתים קרובות טבעת העין.<ref name="carn" /><ref name="may"></ref><ref name="zim" /><ref name="kamm"></ref> טבעת העור החשוף עשויה להיות מוקשחת או בשרנית, או אף ליצור דלדל. סימונים אלו שימושיים לזיהוי שדה של מינים רבים של ציפורים,<ref name="zim"></ref><ref name="bird"></ref> וישנם מספר מינים הנקראים על שם טבעת-העין שלהם.

== תפקוד ==
מאמינים כי טבעות-עיניים מעבירות סוגים שונים של איתותים חזותיים בין פרטים. טבעות עיניים מסוימות מופיעות רק בבגרות מינית, בעוד שאחרות מעידות על גילה או מצבה הבריאותי של הציפור. פרטים מסוימים עשויים להיכלל או להידחות מזיווגים עקב איתותים המועברים על ידי טבעת-העין. ידוע כי צבעים מבוססי קרוטנואידים של טבעות העור של פסיונים קשורים לבריאות.<ref name="fil"></ref>

תפקידן של טבעות-העיניים הלבנות במשפחת לבני-העין אינו ידוע. החשד הוא כי הן עשויות לשמש להדגשת נגעים של טפילים קטנים סביב העיניים. כתוצאה מכך טבעות-עיניים לבנות נקיות עשויות לבטא בריאות איתנה. בנוסף, הם עשויים לאותת על חברות בקבוצה או אוכלוסייה מסוימת, מכיוון שלמינים ואוכלוסיות שונות עשויות להיות טבעות בצבע, גודל, צורה או שלמות שונים. סימונים אלו יכולים אז למלא תפקיד בבידוד רבייתי ובהתמיינות.<ref name="fil" />

== גלריה ==
<gallery mode="packed" heights="120" style="font-size:100%; line-height:150%">
קובץ:Yellow-vented bulbul - Pycnonotus xanthopygos 05.jpg|לבולבול צהוב-שת יש טבעת-עין מנוצה ולבנה, שבשלה הוא נקרא באנגלית "White-spectacled bulbul"
קובץ:Cossypha caffra, juveniel, Pretoria, h.jpg|Cossypha caffra ממשפחת החטפיתיים, עם טבעת כפולה של נוצות קטנות סביב העין
קובץ:Glareola maldivarum - Beung Borapet, crop.jpg|שדמית עם טבעת-עין שלמה אך בעלת ניגוד חלקי
קובץ:Killdeer and child, crop.JPG|חופמי כפול-צווארון, אחד מני רבים מקרב החופמאים עם טבעת עור בולטת
קובץ:Anser erythropus -WWT Slimbridge, Gloucestershire, England -head-8a, crop.jpg|טבעת עור צהובה בהירה באווז קטן
קובץ:Blackbird (Turdus merula) ♂ (51015122728).jpg|שחרור זכר עם טבעת עור בולטת
קובץ:An excursion to Isla Plaza Sur - close up of the night vision eye of the Swallow Tailed Gull (16492467568).jpg|טבעת-עין כתומה מעור של שחף זנב-סנונית
קובץ:Frill-necked Monarch (Arses lorealis) close-up.jpg|טבעת עור שהפכה לדלדל כחול בולט במין Arses lorealis, ממשפחת המונרכיים
קובץ:Geothlypis tolmiei Hungry Horse MT 1, crop.jpg|קשתות חלקיות מעל ומתחת לעין של זכר מהמין Geothlypis tolmiei
קובץ:Sylvia melanocephala, Portugal.jpg|טבעת העין האדומה של הסבכי שחור-ראש היא סימן היכר בולט, גם אצל נקבות כמו זו שבתמונה
</gallery>

== קישורים חיצוניים ==

==הערות שוליים==

קטגוריה:אנטומיה של עופות
מנחם מאניש חיות

רבי מנחם מאניש חיות (נפטר ב-1636) היה הרב, ריש מתיבתא, ואב בית הדין של הקהילה היהודית בווילנה.

הוא היה בנו של רבי יצחק חיות. נראה כי בצעירותו, בערך בשנת 1590, היה רבה של טורבין שבמוראביה.

מצבתו היא העתיקה ביותר בבית הקברות היהודי הישן בווילנה, וסביר להניח שהיה רבה הראשון של העיר.

תשובה אליו מרבי אברהם שמואל בכרך מוורמס (נפטר ב-1615) נדפסה בספר שו"ת "חוט השני", שכותב עליו בכבוד גדול, ומרבה בתוארי כבוד ובתשבחות.

הוא מוזכר גם בשו"ת "שער אפרים", משם ניתן לראות בקיאותו בגאומטריה.

נפטר בווילנה בח' באייר ה'שצ"ו (מאי 1636).

נכדו היה רבי יצחק חיות (השני), מחבר ספר "זרע יצחק" על המשנה.

== כתביו ==
*נדפס ממנו חיבור קטן בשם "זמירות לשבת" או "קבלת שבת", שהופיע בפראג (לפי צונץ, בלובלין) ב-1621.<ref>ראו .</ref>
*קינה שחיבר על שרפה בפוזן ועל פטירת אחיו רבי שמואל נדפסה בספרו של אביו, "פני יצחק".
*"כוונה אמיתית על דיני שישים" מכתב ידו נדפסה בספר "לחם הפנים" על יורה דעה מרבי משה יקותיאל קויפמן.
*ב נמצא חיבור שלו בכתב יד, בשם "דרך תמימים", המכילה ביאור לפרשת בלק ואשר נכללת באוסף אופנהיים ("Collectio Davidis", כת"י מס' 375, המבורג, 1826).

== הערות שוליים ==

קטגוריה:וילנה: רבנים
קטגוריה:אבות בתי דין
קטגוריה:ראשי ישיבה
קטגוריה:ילידי המאה ה-16
קטגוריה:נפטרים ב-1636
שחר הדר

שחר הדר (נולדה ב-10 באוגוסט 1980) היא פזמונאית, משוררת וכותבת ישראלית.

== ביוגרפיה ==
הדר נולדה בצפת. כשהייתה בת שנה, עברה משפחתה להתגורר בראשון לציון. אמה הייתה אשת יחסי ציבור ונכון ל-2023 עוסקת בחינוך. אביה, רן הדר, היה קצין בדרגת אל"ם, ומפקד יחידת הפוליגרף של צה"ל. בנערותה התגוררה ברמת גן ולמדה בתיכון רון בתל אביב. בצבא שירתה בחיל המודיעין.

בגיל 28 פתחה משרד יחסי ציבור וניהול משברים בשם הדר קריאייטיב. במקביל, פתחה מיזם בשם "טקסטורה", בו מספקת הדר שירותי כתיבה בעלי גוון אישי.<ref></ref> כמו כן, כתבה טורים קבועים בנושא אהבה ויחסים באתרים ynet ווואלה!.<ref></ref>

בשנת 2019 סגרה הדר את משרדה, והתמקדה בכתיבת שירים. באותה שנה פורסם שירה "בין קודש לחול" בביצוע שולי רנד ואמיר דדון. השיר הגיע למקום הראשון במצעד השבועי של גלגלצ, ולמקום ה-12 במצעד השנתי. בנוסף זכה השיר במקום ה-4 במצעד השנתי של כאן, ובמקום הראשון במצעד השנתי של "כאן מורשת". בשנת 2020 פורסם השיר "אבא" שכתבה בשיתוף עם אמיר דדון, כאשר הן הדר והן דדון איבדו את אביהם שנים מעטות לפני פרסום השיר. כמו כן, כתבה הדר שירים רבים מתוך אלבומה של רבקה זהר, "לשמוע את הלב", לרבות שיר הנושא של האלבום. בנוסף כתבה ליוצרים נוספים כגון אריק סיני, הראל סקעת והזמר החסידי יונתן רזאל.

בשנת 2024 כתבה הדר שיר שבוצע על זיו בן שמחון ועל ידי מירב לשם גונן, שהוקדש לבתה של גונן הנמצאת בשבי חמאס, רומי לשם גונן.<ref></ref>

== שירים בולטים ==
{| class="wikitable"
|+
!שנה
!אמן
!שיר
!מילים
!לחן
|-
| rowspan="2" |2019
|אריק סיני
|כמו נצח
|שחר הדר
|אודי תורג'מן
|-
|אמיר דדון, שולי רנד
|בין קודש לחול
|שחר הדר
|אמיר דדון
|-
| rowspan="4" |2020
|גד אלבז
|יותר חזק
|שחר הדר
|אלנתן שלום
|-
|אמיר דדון
|אבא
|שחר הדר, אמיר דדון
|אמיר דדון
|-
| rowspan="2" |אלנתן שלום
|כמה מחשבות
|שחר הדר
|אלנתן שלום
|-
|נושם
|שחר הדר, אלנתן שלום
|אלנתן שלום
|-
| rowspan="6" |2021
|הראל סקעת
|בא לי
|שחר הדר
|עמרי קסטן, לירון בן שמעון
|-
| rowspan="4" |רבקה זהר
|לשמוע את הלב
|שחר הדר
|עמרי קסטן, לירון בן שמעון
|-
|סופות
|שחר הדר
|אודי תורג'מן
|-
|קסם
|שחר הדר
|אודי תורג'מן
|-
|אור במסדרון
|שחר הדר
|אודי תורג'מן
|-
|אלנתן שלום
|שינויים
|שחר הדר
|אלנתן שלום
|-
| rowspan="5" |2022
|שי נחייסי
|סופה של חול
|שחר הדר
|אודי תורג'מן
|-
|אלדד ציטרין
|עוד כותב לך שירים
|שחר הדר
|אלדד ציטרין
|-
|אליה גבאי
|רק לא לבד
|שחר הדר
|רמי קלינשטיין
|-
|אריק סיני, יפעת תעשה
|כל פעם מחדש
|שחר הדר
|עמרי קסטן, לירון בן שמעון
|-
|יונתן רזאל
|מהגר
| colspan="2" |שחר הדר, יונתן רזאל, עמיר לב, איתי צוק
|-
|2023
|פבלו רוזנברג ואודי תורג'מן
|עובר עוד יום
|שחר הדר
|אודי תורג׳מן
|-
| rowspan="2" |2024
|שי צברי ואודי תורג'מן
|כמו חול ברוח
|שחר הדר
|אודי תורג׳מן
|-
|זיו בן שמחון
|הכל נשמע
|שחר הדר
|זיו בן שמחון וחן הררי
|}

== חיים אישיים ==
הדר מתגוררת לסירוגין בפרדס חנה ובקפריסין.

== קישורים חיצוניים ==

* 

* 
* [https://www.facebook.com/people/השירים-של-שחר/100063774286770/ השירים של שחר הדר] בפייסבוק
* 
* 

== הערות שוליים ==

2023 01
קטגוריה:פזמונאיות ישראליות
קטגוריה:פזמונאים ישראלים
קטגוריה:יוצרים בעברית
קטגוריה:אל-הוריות ישראליות
קטגוריה:אל-הוריים ישראלים
קטגוריה:ישראליות שנולדו ב-1980
קטגוריה:ישראלים שנולדו ב-1980
הבורסה לתכשיטים

הבורסה לתכשיטים (נוסדה ב-1975) היא חברה ורשת ישראלית לייצור וייבוא תכשיטים הפועלת בישראל, המחזיקה ב-15 סניפים בקניונים בישראל.

== היסטוריה ==
החברה נוסדה בשנת 1975 על ידי עופר ואיה עזריאלנט בשיתוף אחיו אבי<ref></ref>, שניהלו באותה התקופה רשת לממכר תכשיטים שיובאו מהמזרח הרחוק<ref name=":0"></ref>.

בשנת 1981 התפרקה השותפות במסגרתה עזב הזוג עזריאלנט לארצות הברית, כשהם משאירים את הניהול בידיו של האח אבי<ref name=":0" />.

בשנת 1995 חברת התכשיטים "פז חן" שנוהלה באותה התקופה על ידי עודד גרא, רכשה את הבעלות על 11 מסניפי הרשת מידי עופר<ref></ref>. העסקה עמדה על סכום של כ-100 אלף דולר, תוך התחייבת לפריעת חובות הרשת שעמדו באותה התקופה על סך 2.4 מיליון דולר.

בשנת 2000 רכשו מאיר בובליל וניסן חכשורי את חברת "גולד שופ", שהוביל להפיכתם לבעלים של הרשת.

בסוף שנת 2001 הרשת נרכשה כחלק מהסכם בין חברת "גולן מלאכת מחשבת" עם חברת "אורוליין מותגי יוקרה", בו האחרונה התחייבה לרכוש את כלל הנכסים והמלאי של "הבורסה לתכשיטים" ו'גולד שופ", תוך הפיכה של גולן מלאכת מחשבת לבעלים הבלעדי. הרכישה התבצעה בשנת 2001 על ידי החברות "אורוליין" ו"גאון סחר" (חברת בת של "גולן מערכות"), לפי שווי של 77% ממניות החברה.

לאחר מספר חודשים חברת "גולן מלאכת מחשבת" חוותה הפסדים רבים, מה שהוביל לבקשת הגנת משפטית על ידי מינוי מפרק זמני, בבקשה שהוגשה על ידי דירקטוריון החברה. במסגרת אותו תהליך, חברת "אורוליין" המשיכה לתפעל את חנויות הרשת, עד לסוף שנת 2003 נמכרה הרשת לבעלים של חברת "א.נ.ארניל בע"מ", אריה פוזיילוב. במסגרת הרכישה השם "הבורסה לתכשיטים" נרשם כסימן רשום ברשות הפטנטים.

== פעילות החברה ==
נכון ל-2022, הרשת מחזיקה ב-15 סניפים בישראל<ref></ref>, כאשר רובם ממוקמים בקניונים מקבוצת עופר ועזריאלי.

לאורך השנים הרשת פעלה גם בעולמות המדיה באמצעות פעולות מיתוג שונות.

== הערות שוליים ==

קטגוריה:ישראל: חברות פרטיות
קטגוריה:יצרני תכשיטים
ברנדון ויליאמס (פוליטיקאי)

ברנדון מקדונלד ויליאמס (באנגלית: Brandon McDonald Williams; נולד ב-22 במאי 1967) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-22 של מדינת ניו יורק. הוא נבחר לראשונה לתפקידו בבחירות 2022 מטעם המפלגה הרפובליקנית.

== ביוגרפיה ==
ויליאמס נולד בדאלאס שבטקסס, ובשנת 2010 עבר להתגורר בניו יורק. לוויליאמס תואר ראשון מאוניברסיטת פפרדיין (Pepperdine University) השוכנת במחוז לוס אנג'לס שבקליפורניה, ותואר שני במנהל עסקים מבית הספר וורטון של אוניברסיטת פנסילבניה. ויליאמס שירת בצי ארצות הברית כקצין צוללת גרעינית ושוחרר משירותו הצבאי בדרגת לוטננט. לאחר מכן התמקצע כאיש עסקים והיה המייסד השותף של "CPLANE.ai", חברת תוכנה שבסיסה בסן מטאו בקליפורניה.

ב-14 בינואר 2022 הודיע ג'ון קטקו, נציג מחוז הקונגרס ה-24 של ניו יורק בבית הנבחרים של ארצות הברית, כי לא יתמודד לתקופת כהונה נוספת בבחירות 2022, מה שהותיר את מושבו פנוי בבחירות אמצע אלה. עם זאת, בראשית 2022, המחוז של קטקו – יחד עם מחוזות רבים אחרים בניו יורק – היה נתון לחלוקה מחדש מכוח מפקד האוכלוסין של ארצות הברית ב-2020. גבולותיו עברו למחוז ה-24 שייצגה קלודיה טני, ובתורו הפך המחוז ה-24 לפנוי גם הוא. ויליאמס התמודד במחוז ה-24 החדש, וגרף 49.5% מקולות הבוחרים.

ב-3 בינואר 2023, עם התכנסות הקונגרס ה-118 של ארצות הברית, ויליאמס הושבע לתפקידו.

== קישורים חיצוניים ==

* 
* 
* 

==הערות שוליים==

קטגוריה:בוגרי אוניברסיטת פפרדיין
קטגוריה:בוגרי בית הספר וורטון
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1967
דיפ האוס

דיפ האוס (באנגלית: Deep house) הוא תת-ז'אנר של מוזיקת האוס,<ref name="Crossing Traditions"></ref><ref></ref><ref></ref> שמקורו בשנות ה-80 של המאה ה-20, כמיזוג בין שיקגו האוס לג'אז-פאנק ומוזיקת נשמה. מקורותיו מיוחסים להקלטות המוקדמות של לארי הארד (תחת השם מיסטר פינגרס).<ref></ref>

== מאפיינים ==
דיפ האוס ידוע בקצבים של בין 110 ל-125 פעימות לדקה,<ref></ref><ref></ref> בייסליין מושתק, שימוש מרווח באלמנטים של כלי הקשה (בדרך כלל באמצעות מכונת התופים רולנד TR-909 ),<ref name="synthtopia">[http://www.synthtopia.com/content/2013/11/04/quick-tip-the-mr-fingers-can-you-feel-it-bass-line/ The Mr. Fingers ‘Can You Feel It’ Bass Line] , Synthtopia</ref> צלילי מקלדת רכים, שימוש במבני אקורדים מתקדמים, מיקסים אמביינטים ושירה מלאת מוזיקת נשמה. מילות השיר מתמקדות בדרך כלל בנושאים חיוביים/מרוממים או נושאים מלנכוליים הדומים יותר לבלוז.

== היסטוריה ==
שירי דיפ האוס נוצרו בעיקר על ידי מפיקים משיקגו, כגון מרשל ג'פרסון ולארי הארד (תחת השם מיסטר פינגרס).<ref></ref><ref></ref> הצליל הג'אזי הפך נפוץ יותר בשל השימוש המועדף בהפקה ובצלילי כלי נגינה עדינים יותר, אורגניים יותר (ועדיין מבוססי סינתיסייזר). הסופר ריצ'י אונטרברגר הצהיר שסאונד האוס העמוק של הארד היה דומה בצליל השופע ובמוזיקת הנשמה של מוזיקת דיסקו מוקדמת.<ref name="music-usa"></ref><ref name="reverb"></ref>

הדי ג'יי האמריקאי, רון טרנט , טען כי המונח שימש בתחילה עבור עבודות המוזיקה של פרנקי נאקלס ורון הארדי .<ref></ref>

המוזיקה נשארה פופולרית גם ב.<ref></ref>

==קישורים חיצוניים==

== הערות שוליים ==

קטגוריה:מוזיקה אלקטרונית
יעקב פוזננסקי

יעקב פוזננסקי (בפולנית: Jakub Poznanski; 26 ביולי 1890, לודז', האימפריה הרוסית; 11 באוגוסט 1959, לודז', פולין) היה מהנדס, כימאי ורוקח ניצול השואה פולני-יהודי, שיומנו הוא אחד המקורות החשובים ביותר על החיים בגטו לודז' בתקופת השואה.

==מוצא והשכלה==
אביו עבד במפעל כותנה מקומי. בשנת 1906 עברה המשפחה מלודז' לקייב. יעקב סיים את בית הספר התיכון בקייב בשנת 1909. הוא התקבל למחלקה החקלאית של המכון לחקלאות ויערות בפולאווי. הוא עבר למחלקה הכימית של הפוליטכניון בחרקוב. הגיוס לצבא במהלך מלחמת העולם הראשונה (1918-1914) קטע את לימודיו, שאותם השלים בשנת 1918. משנת 1918 עד 1920 עבד במכון הראשי לתעשיית הסוכר בקייב. בשנת 1920 נסע לגרמניה. הוא קיבל דוקטורט מהאוניברסיטה הטכנית של שרלוטנבורג בנושא ייצור סוכר. ב-1922 חזר ללודז'. הוא התחתן עם פליציה טורונצ'יק, ולהם נולדה בת. הוא לא הצליח למצוא עבודה בתחום התמחותו בעיבוד סוכר, ועבד בתעשיית הטקסטיל המקומית. בשנת 1935, לאחר שנה של אבטלה, קיבל עבודה בלודז', בחברה של חברו הגרמני לבית הספר, אלפרד הסלר, עבודה בה עבד עד 1940.

==בגטו לודז'==
בתקופת מלחמת העולם השנייה ושואת יהודי פולין היה פוזננסקי ראש המחלקה החקלאית ביודנראט. לאחר פירוק המחלקה, מצא עבודה במחלקת הנייר של הגטו. באוגוסט 1944 הסתתרו שלושת בני המשפחה בשטח הגטו. ב-19 בינואר 1945 שחרר הצבא האדום את אחרוני הניצולים מהגטו, בהם בני משפחת פוזננסקי. מ-4 באוקטובר 1941 עד 2 ביוני 1945 ניהל פוזננסקי יומן.

===יומנו של פוזננסקי===
היומן מתעד את תצפיותיו של פוזננסקי על החיים, מאזן הכוחות בין גרמניה הנאצית לבין בעלות הברית, צעדי הדיכוי שנקטו הגרמנים כלפי הגטו, עבודת הכפייה, הגירושים, הפחדים, ההשערות והתקוות של תושבי הגטו. ברשימותיו השתמש המחבר גם במידע שלקח משידורי הרדיו הגרמניים. היה בבעלותו מקלט רדיו שהשתמש בו למרות האיסור.

==לאחר המלחמה==
פוזננסקי שב לעבוד במפעל בו הועסק לפני פרוץ המלחמה. הבעלים לשעבר, אלפרד הסלר, ברח לגרמניה ולאחר מכן לשווייץ. פוזננסקי קודם לדרגת מנהל המפעל. הוא הפך לראש מחלקה באגודה המרכזית של תעשיית הטקסטיל, לימים תעשיית הסיבים הסינתטיים.

===הנצחת רשימותיו של פוזננסקי===
בשנת 1960, לאחר מותו של פוזננסקי, עברה פליציה אשתו לוורשה. היא לקחה את 13 המחברות בהן כתב פוזננסקי את יומנו. ב-1960 יצא היומן לאור בפולין. במקומות רבים התערבה העורכת הורסי ספרין (Horacy Safrin) בטקסט המקורי. לאחר מותה של פליציה אבדו החוברות המקוריות. שש מהן נמצאו בשנת 2000. שבע האחרות לא נמצאו.

בשנת 2002 יצאה לאור מהדורה שנייה של היומן בפולין. היא התבססה על המחברות המקוריות, ולגבי אלה שהיו חסרות, השתמשה ההוצאה בטקסט של ההוצאה הפולנית הראשונה, משנת 1960.

בשנת 2010 יצאה לאור מהדורה עברית של היומן.

גרסה גרמנית פורסמה בשנת 2011, אותה תרגם מפולנית אינגו לוזה (Ingo Loose), עובד המכון להיסטוריה עכשווית במינכן.

==הערות שוליים==

קטגוריה:פולנים
קטגוריה:פעילים ציונים
קטגוריה:לודז': אישים
קטגוריה:יומני השואה
קטגוריה:ניצולי השואה
קטגוריה:אסירים בגטו לודז'
קטגוריה:ילידי 1890
קטגוריה:נפטרים ב-1959
גביע הטוטו 2023/2024

גביע הטוטו לעונת 2023/2024 הוא התחרות ה-39 של מפעל גביע הטוטו, שהוא המפעל השלישי בחשיבותו של הכדורגל הישראלי (אחרי אליפות ליגת העל וגביע המדינה).

מכבי תל אביב זכתה בתואר לאחר שגברה על מכבי חיפה בדו-קרב פנדלים במשחק הגמר שהסתיים ללא שערים בתום הזמן החוקי, וזכתה בתואר גביע הטוטו השמיני בתולדותיה.

== שלב הבתים ==
עשר הקבוצות שאינן משתתפות במפעלים האירופאים, חולקו לשני בתים על־פי אזור גאוגרפי.

=== בית א' ===
{| class="wikitable" style="text-align: center;"
|-
!width=185|קבוצה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!width=20|העפלה
|- bgcolor=#ccffcc
|align=right|בני סכנין
|4
|3
|0
|1
|5
|5
|0
|9
|
|- bgcolor="#ccccff"
|align=right|מכבי נתניה
||4
|2
|1
|1
|7
|3
|4+
|7
|
|- bgcolor="FEFE33"
|align=right|הפועל חיפה
||4
|1
|1
|2
|4
|5
|1-
|4
|משחקי הדירוג 9-10
|- bgcolor="#FFFFE6"
|align=right|הפועל חדרה
||4
|1
|1
|2
|5
|7
|2-
|4
|
|- bgcolor="#FFFFF3"
|align=right|מכבי בני ריינה
||4
|0
|3
|1
|3
|4
|1-
|3
|
|}

===בית ב'===
{| class="wikitable" style="text-align: center;"
|-
!width=185|קבוצה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!width=20|העפלה
|- bgcolor=#ccffcc
|align=right|מכבי פתח תקווה
|4||2||2||0||5||2||3+||8||
|- bgcolor="#ccccff"
|align=right|הפועל ירושלים
|4
|2
|1
|1
|9
|4
|5+
|7
|
|- bgcolor="#FEFE33"
| align="right" |מועדון ספורט אשדוד
|4
|2
|1
|1
|3
|3
|0
|7
|
|- bgcolor="FFFFE6"
| align="right" |הפועל תל אביב
|4
|0
|2
|2
|2
|5
|3-
|2
|
|- bgcolor="#FFFFF3"
| align="right" |הפועל פתח תקווה
|4
|0
|2
|2
|2
|7
|5-
|2
|
|}

==מסלול קבוצות אירופה ==
ארבע הקבוצות המשתתפות בתחרויות של אופ"א התחילו בשלב נפרד, וזאת כדי להקל עליהן בכמות המשחקים. במשחק הראשון השתתפו שתי נציגות הליגה אשר נוטלות חלק בקונפרנס ליג, ואילו במשחק השני אלופת הליגה ומחזיקת הגביע התמודדו ביניהן (משחק זה היה גם משחק אלוף האלופים).
=== משחק האירופאיות ===

===אלוף האלופים===

==משחקי הדירוג==
===מקומות 13–14===

===מקומות 11–12===

===מקומות 9–10===

===מקומות 7–8===

===מקומות 5–6===

== שלבי הנוקאאוט ==

=== סיכום ===

=== חצי הגמר ===

----

=== גמר ===

==דירוג סופי==
{| class="wikitable" style="font-size: 95%; text-align: right;"
! דירוג
! קבוצה
|- bgcolor=gold
! 20px
| מכבי תל אביב
|- bgcolor=silver
! 20px
| מכבי חיפה
|- bgcolor=CC9966
! rowspan=2 מכבי פתח תקווה
|- bgcolor=CC9966
| בני סכנין
|-
! 5
| הפועל ירושלים
|-
! 6
| בית"ר ירושלים
|-
! 7
| מכבי נתניה
|-
! 8
| הפועל באר שבע
|-
! 9
| הפועל חיפה
|-
! 10
| מועדון ספורט אשדוד
|-
! 11
| הפועל תל אביב
|-
! 12
| הפועל חדרה
|-
! 13
|הפועל פתח תקווה
|-
! 14
| מכבי בני ריינה
|}

==ראו גם==
* עונת 2023/2024 בליגת העל בכדורגל
* גביע המדינה בכדורגל 2023/2024

==הערות שוליים==

קטגוריה:עונות בתחרויות כדורגל בישראל
קטגוריה:2023 בישראל: כדורגל
קטגוריה:תחרויות כדורגל ב-2023
קטגוריה:2024 בישראל: כדורגל
קטגוריה:תחרויות כדורגל ב-2024
קית' סלף

קית' אלן סלף (באנגלית: Keith Alan Self; נולד ב-20 במרץ 1953) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השלישי של מדינת טקסס. הוא נבחר לראשונה לתפקידו בבחירות 2022 מטעם המפלגה הרפובליקנית.

== ביוגרפיה ==
סלף נולד ב-1953 בבית חולים צבאי בפילדלפיה, ואת לימודיו התיכוניים השלים בתיכון טסקוסה השוכן באמרילו שבטקסס. לסלף תואר ראשון בהנדסה מהאקדמיה הצבאית של ארצות הברית אותו קיבל בשנת 1975.

בשנים 1975–1999 שירת סלף בצבא ארצות הברית. הוא לחם בכוחות המיוחדים של הצבא וביחידת הריינג'רס של צבא ארצות הברית. במהלך שירותו הצבאי הוצב במצרים, בקטר, באפגניסטן, בגרמניה ובבלגיה. מאוחר יותר שימש סלף כנציב מחוז קולין שבטקסס. במרץ 2022 נבחר למועמד המפלגה הרפובליקנית לייצוג מחוז הקונגרס השלישי של טקסס בבית הנבחרים של ארצות הברית. בבחירות המקדימות אמנם סיים במקום השני אחרי ואן טיילור המכהן, אך השניים עלו לסיבוב מכריע. טיילור הודיע מאוחר יותר על פרישתו מהחיים הפוליטיים על רקע האשמות בבגידה, מה שהעניק לסלף את המועמדות. סלף זכה בבחירות הכלליות בנובמבר, והושבע לבית הנבחרים בינואר 2023.

ב-3 בינואר 2023, יום השבעת הקונגרס ה-118 של ארצות הברית, נערכו הבחירות לתפקיד יושב ראש בית הנבחרים של ארצות הברית. סלף מיאן לתמוך במנהיג סיעתו קווין מקארתי, והצביע תחילה לג'ים ג'ורדן ואחר כך לביירון דונלדס. בסיבוב ה-12 של ההצבעה בבחירות לתפקיד יושב הראש, סלף הצביע לבסוף בעד מקארתי והשתכנע לאחר משא ומתן עם חברי שדולת החירות בה הוא חבר. סלף נמנה בין 15 הרפובליקנים שלבסוף שינו את הצבעתם.

בעקבות העיכוב בבחירות היו"ר, הושבע סלף באורח רשמי רק ב-7 בינואר 2023.

== קישורים חיצוניים ==

* 

* 
* 

==הערות שוליים==

קטגוריה:בוגרי האקדמיה הצבאית של ארצות הברית
קטגוריה:בוגרי אוניברסיטת דרום קליפורניה
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1953
מכבש הקיטור של מיקי

מכבש הקיטור של מיקי (באנגלית: Mickey's Steam Roller) הוא סרט הנפשה קצר אמריקאי משנת 1934 שהופק על ידי וולט דיסני הפקות והופץ על ידי יונייטד ארטיסטס. עלילת הסרט עוקבת אחר מיקי מאוס הנהג של מכבש קיטור שנשלט על ידי שני אחייניו. הוא בוים על ידי דייוויד הנד וכולל את קולותיהם של וולט דיסני כמיקי ומרסלייט גארנר כמיני מאוס.<ref name="atoz"></ref> זהו הסרט ה-67 בסדרת סרטי "מיקי מאוס" והחמישי שיצא באותה שנה.<ref></ref>

הסרט נקרא גם "The Steamroller" (מכבש הקיטור) במהלך שלבי ההפקה, ו-"Mickey's Steamroller" עם יציאתו מחדש. הארכיונאי של דיסני דייב סמית' גם סגנן את הכותרת של הסרט כ-"Mickey's Steam-Roller" (מכבש-הקיטור של מיקי).<ref name="atoz" />

== עלילה ==
מיקי מאוס נוהג במכבש קיטור מואנש בזמן שקבוצת פועלים מבצעים עבודות תחזוקה בכבישים. בינתיים, מיני מאוס מופיעה כשמרטפית של אחייניו הצעירים של מיקי, דוחפת אותם בעגלה ושרה את שיר המשחק "Pease Porridge Hot". מיקי נוסע על ידם והם מנופפים לעברו. מיקי עוצר ונותן לבנים טרמפ במכבש הקיטור על ידי חיבור חבל הגרירה של הרכב לעגלה שלהם.

לאחר מכן, מיקי מפלרטט עם מיני בכך שהוא מעניק לה ממתקים בצורת לבבות ומנסה לגנוב ממנה נשיקה. בזמן שדעתם מוסחת, צמד העכברונים עולים על מכבש הקיטור של מיקי ומסיעים אותו בעצמם, גורמים להרס וכאוס בכל רחבי העיר. מיקי רץ בטירוף אחרי אחייניו, אבל כאשר הוא מנסה להשתלט עליהם ולהפריד בינם למכבש הוא מוצא את עצמו נרדף כל ידם במקום זאת.

האחיינים ממשיכים לגרום נזק רב עם מכבש הקיטור כשלבסוף הם רודפים אחרי מיקי היישר לבית מלון רב קומות, והורסים את כל הבניין מלבד האמבטיות שבכל קומה, כשבכל אחת מהן נמצא מתרחץ. ללא פגע מההריסות, מיקי צוחק כשצמד אחייניו נראים מתנדנדים על קורה המאוזנת על ראשו.

== דמויות ומדבבים ==
* מיקי מאוס – וולט דיסני
* מיני מאוס – מרסלייט גארנר
* אחיינו של מיקי – ביאטריס האגן וג'יין שאדאק

== הפצות ==
* 1934 - הקרנה בבתי הקולנוע
* 1955 - "מועדון מיקי מאוס" (סדרת טלוויזיה)
* 1997 - "Ink & Paint Club" (סדרת טלוויזיה)

== טריוויה ==
* למרות שזו ההופעה המונפשת השלישית של האחיינים של מיקי, היא הראשונה שמציגה רק שניים מהם. לפיכך הסרט נחשב להופעה המונפשת המזוהה והמשמעותית ביותר של מורטי ופרדי פילדמאוס, אחייניו התאומים של מיקי מרצועת הקומיקס של מיקי מאוס.<ref></ref>
* סרט זה מופיע כרמת מעבר במשחק הווידאו "Epic Mickey".

== קישורים חיצוניים ==

== הערות שוליים ==

קטגוריה:סרטים קצרים של דיסני
קטגוריה:מיקי מאוס
ידירה קרבאו

ידירה ד. קרבאו (באנגלית: Yadira D. Caraveo; נולד ב-23 בדצמבר 1980) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס השמיני של מדינת קולורדו. טרם שירותה בקונגרס של ארצות הברית, ייצגה קרבאו את מחוז הבחירה ה-31 בסנאט של קולורדו. היא חברת המפלגה הדמוקרטית.

== ביוגרפיה ==
קרבאו נולדה בדנוור, בירת קולורדו, לזוג מהגרים חסרי-תיעוד ממקסיקו שהגיעו לארצות הברית בשנות ה-70 של המאה ה-20. כבר במהלך לימודיה הגבוהים התנדבה קרבאו כסטודנטית במטה הבחירות הנשיאותי של ברק אובמה במהלך הבחירות לנשיאות ארצות הברית 2008. לקרבאו תואר ראשון מאוניברסיטת ריג'יס ותואר דוקטור ברפואה מבית הספר לרפואה של אוניברסיטת קולורדו בדנוור. קרבאו השלימה התמחות רפואית ברפואת ילדים במרכז למדעי הבריאות של אוניברסיטת ניו מקסיקו, שם הייתה מעורבת גם בפעילות איגוד ועדת המתמחים והתושבים לרופאים תושבים.

ב-6 בנובמבר 2018, יום בחירות האמצע באותה שנה, נבחרה קרבאו לסנאט של קולורדו וגרפה כ-55% מקולות הבוחרים לעומת 39 האחוזים של ריקו פיגרואה, מועמד המפלגה הרפובליקנית. לצד היותה מחוקקת בסנאט המדינתי הייתה קרבאו רופאת ילדים פעילה בת'ורנטון שבקולורדו. מאז 2017 ועד היבחרה לקונגרס הוסיפה להיות חברה בחבר הנאמנים של ספריית "Anythink" של מחוז אדמס.

במהלך כהונתה בסנאט המדינתי, נתנה קרבאו את חסותה להצעת חוק המעניקה אמצעי מניעה וטיפולי פוריות בחינם למהגרים חסרי-תיעוד, תוך ציטוט מחקרים המראים כי התוכנית מורידה את שיעורי תמותת התינוקות והאימהות. היא גם קידמה הצעת חוק שהציבה הגבלת גיל על חלק ממוצרי קנאביס, חייבה פתולוגים לערוך בדיקת THC לכל "מקרי המוות הלא טבעיים", והגדירה מכסה לרמות עוצמת הקנאביס במוצרים שונים. הצעת החוק הייתה שנויה במחלוקת, וקרבאו טענה שהיא תמנע מאנשים צעירים להתמכר לקנאביס, בעוד מתנגדיה טענו שבדיקות אלה מונעות ממניעים גזניים. הצעת החוק נתמכה על ידי חברי בית המחוקקים הרפובליקנים ונדחתה על ידי יו"ר בית הנבחרים המדינתי אלק גארנט הדמוקרטי.

ב-24 באוגוסט 2021 הכריזה קרבאו על מועמדותה לייצוג מחוז הקונגרס השמיני של קולורדו, שנוצר זה עתה בבחירות 2022. ב-5 באפריל 2022 זכתה קרבאו במועמדות המפלגה הדמוקרטית. ב-9 בנובמבר אותה שנה נבחרה לקונגרס בבחירות הכלליות לאחר שגברה על יריבתה, ברברה קירקמאייר. היא הושבעה לתפקידה בראשית ינואר 2023.

== קישורים חיצוניים ==

* 

* 
* 
* 	
* 
* 

==הערות שוליים==

קטגוריה:אמריקאיות ממוצא מקסיקני
קטגוריה:חברי האספה הכללית של קולורדו
קטגוריה:חברי בית הנבחרים של ארצות הברית מקולורדו
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-118 של ארצות הברית
קטגוריה:בעלי תואר דוקטור מאוניברסיטת קולורדו
קטגוריה:אמריקאיות שנולדו ב-1980
קטגוריה:אמריקאים שנולדו ב-1980
קטגוריה:דנוור: אישים
(C/2022 E3 (ZTF

(C/2022 E3 (ZTF הוא כוכב שביט עם מחזור ארוך במיוחד, שהתגלה על ידי מתקן חליפה זוויקי (Zwicky Transient Facility , בראשי תיבות: ZTF) ב-2 במרץ 2022. כוכב השביט חלף את נקודת הפריהיליון במסלולו ב-12 בינואר 2023 במרחק של 1.11 יחידות אסטרונומיות (166 מיליון קילומטר), וחליפתו הקרובה ביותר לכדור הארץ, הייתה ב-1 בפברואר 2023 במרחק של 0.28 יחידות אסטרונומיות (42 מיליון קילומטר). הוא הגיע לבהירות נראית בעוצמה של כ-5 והיה גלוי לעין בלתי מזוינת באזורים חשוכים ללא אור הירח.

אורך המחזור של כוכב השביט מוערך בכ-50,000 שנות ארץ.

C 2022 E3

==קישורים חיצוניים==

* [https://www.ynet.co.il/environment-science/article/sj53x2qco השביט שמתקרב לאזור כדור הארץ אחרי 50 אלף שנה], מתוך אתר ynet.
* [https://tech.walla.co.il/item/3552086 לראשונה אחרי 50 אלף שנים: כוכב שלא נראה כאן מתקופת האבן יופיע בשמיים שלנו], מתוך אתר Walla.co.il, 16 בינואר 2023.

קטגוריה:שביטים
מונויד בראוור

מונויד בראוור הוא מונויד סופי המכיל את החבורה הסימטרית. עבור n קבוע, אברי המונויד <math>\mathcal{B}_n</math> הם חלוקות של הקבוצה <math>1,\dots,n,1',\dots,n'</math> ל-n זוגות. אפשר לצייר כל חלוקה כזו כמלבן בן שתי שורות, מ-<math>1</math> עד <math>n</math> בשורה העליונה ומ-<math>1'</math> עד <math>n'</math> בתחתונה, עם שרוכים המחברים נקודות בזוגות. המכפלה של שני איברים במונויד נעשית על ידי הצבת האיבר השני מתחת לראשון, זיהוי השורה העליונה באיבר השני עם השורה התחתונה באיבר הראשון, והרכבה של הפונקציות החלקיות שהאברים מגדירים. נקודות שהיו מחוברות בשורה העליונה של האיבר הראשון נשארות מחוברות, כמו גם נקודות שהיו מחוברות בשורה התחתונה של האיבר השני. עשויות להתקבל לולאות, הנספרות בנפרד. השמטת הלולאות מגדירה מונויד מנה, <math>\tilde{\mathcal{B}}_n</math>. חלוקות המגדירות התאמה בין השורה העליונה לתחתונה מהוות תמורות, והכפל שהגדרנו לעיל הוא במקרה כזה הרכבת התמורות. לכן החבורה הסימטרית <math>S_n</math> מוכלת במונויד <math>\mathcal{B}_n</math> (וגם במנה <math>\tilde{\mathcal{B}}_n</math>).

מונויד בראוור שייך למשפחה של אלגברות דיאגרמה, שהן מבנים אלגבריים שהפעולות שלהם מוגדרות באמצעות דיאגרמות וציורים. אם במקום חלוקות נראה כל מלבן כאיחוד של שרוכים, כדוגמת קשר או שזר, נקבל מונויד של סבכים (tangles). שני סבכים הם שווים אם אפשר לעבור ביניהם בצעדי ריידמייסטר השני (הרחקת שרוכים המונחים זה על גבי זה, זה מזה) והשלישי (העברת שרוך מעל או מתחת להצטלבות של שני שרוכים אחרים), אבל לא הראשון (התרת לולאה בשרוך נתון). מונויד הסבכים אינו נוצר סופית (אפילו כאשר n=2). תת-המונויד הנוצר על ידי הצמות שבהן נעשית פעולת הצלבה אחת, והסבך שבו מחוברות זו לזו שתי נקודות סמוכות וכך גם הנגדיות להן בשורה האחרת, הוא מונויד Birman-Murakami-Wenzl, שמסמנים <math>BMW_n</math>. יש הטלה מן המונויד הזה למונויד בראוור (שכח את המבנה הטופולוגי).

דוגמאות נוספות שאפשר לשייך לאותה משפחה הן אלגברות טמפרלי-לייב (Temperley-Lieb) ואלגברת בירמן-מורקמי-ונזל (Birman–Murakami–Wenzl), ששתיהן שייכות לתורת הקשרים. 

מונויד בראוור קרוי על שם ריכרד בראוור, אבי חבורת בראוור, אף כי המבנים אינם קשורים זה לזה.

קטגוריה:תורת הקשרים
קטגוריה:אלגברות דיאגרמה
מכשיר רעש לבן

מכונת רעש לבן מסוג LectroFan
רדיו שעון הכולל מכונת רעש לבן]]
מכשיר רעש לבן (באנגלית: White noise machine) היא מכשיר שמייצר צליל, שמיועדים להוות רקע או מיסוך שמע. לעיתים רבות מדובר בצליל שנשמע כמו מי מפל, גשם, גלים בים, רוח שנושבת בין העצים, צלילים מונוטוניים או צלילים שמיועדים להשרות שלווה.

מכשירים אלו משמשים לעיתים קרובות על מנת לספק לאנשים יותר פרטיות, על מנת למנוע מאנשים שנמצאים בקרבת מקום להאזין ביתר קלות לצליליים מסוימים, למשל כאשר המכשיר מופעל בחדר ההמתנה של פסיכולוג. מכשירי רעש לבן נמכרים גם כעזרי שינה – הצליל שהמכשיר מפיק מסייע לאנשים רבים להירדם ביתר קלות, ומסייע לספק מיסוך לרעשים שונים שעלולים להעיר את האדם מהשינה. לעיתים רבות אנשים שסובלים מטִינִיטוּס (שמיעה בלתי פוסקת של צפצופים באוזניים) משתמשים במכשירי רעש לבן על מנת שתסמיני המחלה יהיו נסבלים יותר. ישנם גם אנשים רבים שנוטים להעדיף להשתמש במכשירי רעש לבן ברקע במקום העבודה על מנת לנסות לשפר את הפרודוקטיביות על ידי הפחתת הכמות של הסחות הדעת.

== ראו גם ==
* רעש לבן

קטגוריה:שינה
קטגוריה:פרטיות
קטגוריה:מכשירי אלקטרוניקה בידורית
וילהלם אהם

וילהלם אהם (בגרמנית: Wilhelm Ehm; 30 באוגוסט 1918 – 9 באוגוסט 2009) היה איש צבא מזרח גרמני. כיהן כמפקד הצי של גרמניה המזרחית בשנים 1959 - 1961 וב-1963 - 1987
==ביוגרפיה==
נולד בעיר פולה שלחופי הים האדריאטי במשפחתו של נגד בצי אוסטרו-הונגרי. לאחר סיום מלחמת העולם הראשונה חזרה משפחת אהם לעיר הולדתו של אב המשפחה - קומוטאו בחבל הסודטים (כיום חומוטוב במחוז אוסטי נד לבם בצ'כיה). העיר הפכה לחלק מצ'כוסלובקיה בעקבות התפרקות האימפריה האוסטרו-הונגרית. בקומוטאו וילהלם אהם למד בבית ספר מקצועי, בו הוכשר להיות חשמלאי וטכנאי רדיו.

ב-1938, בעקבות הסכם מינכן סופחה העיר קומוטאו יחד עם כל חבל הסודטים אל גרמניה הנאצית. וילהלם אהם הפך לאזרח גרמני ובתחילת 1939 גויס לשירות חובה בצי הגרמני. אהם שירת כטכנאי מכשירי קשר ביחידות העורפיות של הצי, תחילה בצרפת הכבושה ולאחר מכן בשטחי ברית המועצות. בסוף המלחמה נפל בשבי בכיס קורלנד. היה אסיר במשך שנתיים במחנה שבויים באזור קרליה. במהלך השהות במחנה שבויים היה פעיל בוועד אנטי-פשיסטי של המחנה.

לאחר שחרור מן השבי עבר למזרח גרמניה. עם שובו לגרמניה התקבל כחבר במפלגת האיחוד הסוציאליסטי של גרמניה. הוא התקדם מהר בתוך המפלגה - כבר אחרי שנה היה ראש סניף המפלגה בריגן. ב-1950 עבר לשרת במשטרה הימית שזה עתה קמה. הוא שירת כקצין קשר במפקדת המשטרה הימית. בשנת 1954 מונה לסגן ראש המטה ששל המשטרה הימית. ב-1956, עם כינון צבא העם הלאומי, הפכה המשטרה הימית לזרוע הים של הצבא ווילהלם אהם הפך לראש המטה של הצי החדש. ב-1958 הוא מונה לסגן מפקד הצי וב-1 באוגוסט 1959 הועלה לדרגת קונטר-אדמירל ומונה למפקד הצי. הוא מילא את התפקיד במשך שנתיים. בתחילת 1961 יצא ללימודים באקדמיה צבאית של הצי הסובייטי בלנינגרד.
ב-1963, לאחר שובו מהלימודים בברית המוצעות מונה חזרה לתפקיד מפקד הצי. ב-1964 הוא הועלה לדרגת ויצה-אדמירל. ב-1972, במקביל לתפקידו כ מפקד הצי, מונה גם לסגן שר ההגנה של גרמניה המזרחית. ב-1977 הועלה לדרגת אדמירל. אהם פיקד על הצי של מזרח גרמניה עד לנובמבר 1987, אז פרש לגמלאות.

לאחר איחוד גרמניה מחדש ניסו להעמידו לדין בהאשמת מתן פקודות בלתי חוקיות על הרג הנמלטים דרך הגבול בין שתי הגרמניות. בסופו של דבר הוחלט לא להעמידו לדין מסיבות בריאותיות.

וילהלם אהם מת בביתו ברוסטוק ב-9 באוגוסט 2009.

==קישורים חיצוניים==

קטגוריה:אדמירלים מזרח גרמנים
קטגוריה:מקבלי עיטור קרל מרקס
קטגוריה:מעוטרי עיטור שרנהורסט
קטגוריה:גרמנים שנשבו במלחמת העולם השנייה
קטגוריה:אנשי הקריגסמרינה
קטגוריה:גרמנים מבוהמיה
קטגוריה:גרמנים שנולדו ב-1918
קטגוריה:גרמנים שנפטרו ב-2009
אדר גיציס

אדר גיציס (נולד ב-30 בינואר 2000) הוא עיתונאי ישראלי המשמש כתב חברת החדשות של ערוץ 12 באזור חיפה והגליל ומסקר את אזור הצפון בתחנת הרדיו גלי צה"ל.

==ביוגרפיה==
גיציס נולד וגדל בנהריה. בנערותו כיהן כדובר מועצת התלמידים והנוער הארצית, שידר בתוכנית הרדיו "בראש צעיר" בקול ישראל והגיש את מגזין האקטואליה לנוער "23 דקות" ששודר בחינוכית. במסגרת אירועי 70 שנה למדינת ישראל זכה באות הנשיא לנוער מצטיין. עם סיום לימודיו בתיכון שימש שליח של הסוכנות היהודית בבוסטון שבארצות הברית כחלק ממסלול שנת שירות.

התגייס ב-2020 לגלי צה"ל ושירת כמפיק, עורך, וכתב חדשות. לצד זאת החל ב-2021 לסקר את אזור הצפון עבור תחנת הרדיו ומאז משמש בתפקיד זה. במסגרת שירותו הצבאי נשלח מטעם גלי צה"ל לגבול אוקראינה וסיקר משם את הפלישה הרוסית לאוקראינה. לאורך אולימפיאדת טוקיו הגיש עם עידן קוולר תוכנית יומית שסיקרה בהרחבה את המשחקים.

עם שחרורו מצה"ל במאי 2022 הצטרף לחברת החדשות ככתב חיפה והגליל במחלקת N12 ומאז משמש בתפקיד זה לצד פוראת נסאר וגיא ורון.

==כתבות בולטות==
פרסם את הקלטות בכירים במשטרה בהם מפקד מחוז החוף שהטיח האשמות בפרקליטות וטען כי הם "משחררים רוצחים לחופשי". כמו כן, חשף דו"ח האומר כי המשטרה מנעה מאנשי מד"א לנסות ולהציל את חייה של ליטל יעל מלניק, דקות לאחר שאותרה קבורה בבור בשטח פתוח. בנוסף השמיע באולפן שישי הקלטות ותיעודיים מהלילה שבו נרצח בקריות מור טוויזר בידי עבריינים שטעו בזיהוי. במאי 2023 פרסם תחקיר עם יוסי מזרחי במהדורה המרכזית שחשף כי בכיר בחברה ממשלתית השתמש בה כצינור למימון בניית וילות יוקרה בצפון לבני משפחתו ולמטרות עסקיות.

==קישורים חיצוניים==
* 

==הערות שוליים==

קטגוריה:עיתונות
קטגוריה:חדשות
קטגוריה:תקשורת
קטגוריה:רדיו
קטגוריה:גלי צה"ל
קטגוריה:סגל חברת החדשות
קטגוריה:ישראלים שנולדו ב-2000
יער לביא

יער לביא הוא יער השוכן בסמוך לקיבוץ לביא ולמחלף גולני שבגליל התחתון. שטח היער הוא כ-3,000 דונם, והוא ננטע במהלך שנות ה-50 ושנות ה-60 של המאה ה-20 על ידי הקרן הקיימת לישראל. בשנותיו הראשונות ננטעו ביער עצי מחט, בעיקר אורן ירושלים וברוש מצוי, ובשולי הגבעות ניטעו גם אקליפטוסים. חורף 1991-1992 פגע רבות ביער, ובשנים 2013–2017 הוא שוקם.

כיום העצים הנפוצים ביער הם מהחורש הים-תיכוני: אלון התבור, אלה אטלנטית, חרוב מצוי, כליל החורש ושיזף מצוי.

ביער נותר בית הקברות של הכפר הערבי לוביה, שהיה במקום עד פינויו במלחמת העצמאות ביולי 1948. לאחר המלחמה נותרו ביער עצי הזית של הכפר. על פי המסורת הדרוזית, נקברו בבית הקברות החכמים הדרוזים מהמאה ה-11 אבו אל-דרע ג'ושן ואבו אל-לקא ת'אבת. היער חולש גם על אזור היישוב לביא מימי המשנה והתלמוד.

כיום (נכון ל-2023) פועל ביער מרכז חינוכי של קק"ל, אשר הוקם ב-1978, וכולל אכסניה ומרכזי לימוד. ישנם ביער שלושה חניונים: חניון לביא, חניון פלוגת הסיור 288 וחניון דרום אפריקה. בפברואר 2022 הוצע על ידי מועצה אזורית הגליל התחתון להקים מכינה קדם-צבאית מעורבת ביער.

== הערות שוליים ==

קטגוריה:מועצה אזורית הגליל התחתון
קטגוריה:הגליל התחתון
קטגוריה:לביא (קיבוץ)
קטגוריה:יערות הכרמל, הגליל והגולן
תיק נעדר (סדרת טלוויזיה אמריקאית)

תיק נעדר (באנגלית: The Calling) היא סדרת דרמת פשע פרוצדורלית אמריקאית שנוצרה על ידי דייוויד אי קלי עבור שירות הזרמת המדיה "Peacock". הסדרה היא עיבוד אמריקאי לרומן הישראלי "תיק נעדר", שנכתב על ידי דרור משעני ויצא לאור בשנת 2011.

הסדרה עלתה לשירות של "Peacock" ב-10 בנובמבר 2022.

==תקציר==
עלילת הסדרה מגוללת את קורותיו של אברהם אברהם, בלש ויהודי דתי בעל כישרון מיוחד לפתרון פשעים במשטרת ניו יורק, בעודו נאלץ לפתור תיקים מורכבים.

==צוות השחקנים==
* ג'ף וילבוש – הבלש אברהם אברהם
* ג'וליאנה קנפילד – הבלשית ג'נין האריס, שותפתו של אברהם.
* קארן רובינסון – קפטן קתלין דייוויס
* מייקל מוזלי – הבלש ארל מאלזון
* טוני קוראן – ג'ון ונטוורת

==הפקה==
באוקטובר 2021, נמסר כי שירות הזרמת המדיה "Peacock" הזמינה מדייוויד אי קלי סדרה שתתבסס על הרומן הישראלי "תיק נעדר" מאת דרור משעני. בנובמבר 2021, נמסר על ליהוקו של ג'ף וילבוש לגילום דמותו של הבלש אברהם אברהם.

==קישורים חיצוניים==

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות מתח אמריקאיות
קטגוריה:סדרות משטרה ופשע
קטגוריה:סדרות דרמה אמריקאיות
קטגוריה:סדרות טלוויזיה המבוססות על ספרים
קטגוריה:Peacock: תוכן מקור
קטגוריה:תוכניות טלוויזיה על יהודים ויהדות
TV Azteca

טלוויזיה אצטקית (בספרדית: TV Azteca) היא חברת המדיה השנייה בגודלה במקסיקו ובספרדית.<ref></ref> החברה נוסדה בשנת 1993 על ידי ריקרדו סלינס פלייגו, כאשר קנה את Imevisión מהממשלה.

מדובר בתאגיד המחזיק באולפני הקלטות, ומפיק תוכנית מציאות, שעשועון (הוא מפיק את הגרסה המקסיקנית של כלוב הזהב) ותוכנית אירוח. בעבר הפיק טלנובלות (לדוגמה: מלאך עז) עד 2017, כשהפסיק להפיק אותן. התאגיד משדר גם תחרויות אגרוף והיאבקות, ובעיקר משחקי כדורגל בערוץ הספורט שלו Azteca 7.

המתחרה העיקרית של החברה היא חברת טלוויסה.

טלוויזיה אצטקית נסחרת בבורסה המקסיקנית ובבורסת מדריד (לטיבקס) ובעבר בוול סטריט.

==קישורים חיצוניים==

*

==הערות שוליים==

קטגוריה:חברות בידור
קטגוריה:מקסיקו: טלוויזיה
קטגוריה:מקסיקו: תרבות
קטגוריה:חברות מקסיקניות
קטגוריה:חברות שנסחרו בבורסה לניירות ערך בניו יורק
קטגוריה:חברות תקשורת
דקוק

דקוק, (בערבית: داقوق. בטורקית: Dakuk or Tavuk. בכורדית: داقووق),<ref></ref> היא העיר המרכזית של מחוז דקוק שבמחוז כירכוכ בעיראק. בעיירה יש רוב כורדי וטורקמני ומיעוט ערבי.<ref name=":0"></ref> זה חלק מהשטחים השנויים במחלוקת בצפון עיראק .<ref></ref> העיירה היא אזור חקלאי מרכזי.<ref name=":1"></ref>

== היסטוריה ==
השם דקוק נובע מהמילה הנאו-אשורית Diquqina.<ref></ref> אבול-פאת' מוחמד בן אנאז, מייסד השושלת האנאזית , כבש זמנית את דקוק מבאנו אוקייל בשנת 998 לספירה.<ref></ref> אידריס ביטליסי הזכיר את העיירה ביצירתו שראפנאמה משנת 1597 כעיר מקור לנפטא.

מידהט פאשה העות'מאני בנה את גשר דקוק בשנת 1883 והקל על העות'מאנים לנסוע דרומה.<ref></ref> ב-1906 היו בעיר כ-1,000 איש.

בשנת 1925, אוכלוסיית העיירה הייתה בעיקר טורקמנית.<ref></ref>

60% מהאוכלוסייה היו כורדיים במפקד 1947 מתוך אוכלוסייה של 14,600 בני אדם.<ref></ref>

העיר חוותה ערביזציה בתקופת סדאם חוסיין שבה נלקחו ערבים אדמות כורדיות וטורקמניות.<ref name=":2"></ref> לאחר נפילת משטר סדאם, הכורדים הבריחו את הערבים.<ref></ref>

בשנת 2011, כ-7.3% מתושבי דקוק חיו מתחת לקו העוני.<ref></ref>

ב-21 באוקטובר 2016 הפציצה הקואליציה הבינלאומית מקדש מוחרם, שבו נהרגו 28 אזרחים טורקמנים (25 נשים ו-3 ילדים).<ref></ref>

== דת ==
רבים מהכורדים בעיר הם כאכאים המאמינים בדת יארסאניה, בעוד שהאוכלוסייה הטורקמנית היא שיעית. הקאקאים חוו הטרדה והפחדה מצד אל-חשד א-שעבי (PMF) השולטים בעיר מאז 2017. ב-21 במרץ 2018, מקדש קקאי בעיירה נהרס, והקאקאים המקומיים האשימו את ה-PMF.<ref></ref>

== הערות שוליים ==
כופר (הלכה)

בהלכה, כופר הוא חיוב כספי המוטל על אדם ששור מועד שבבעלותו הרג אדם. שור מועד הוא שור שכבר הרג שלושה אנשים קודם לכן.

מלבד חיוב כופר מוטל על הבעלים, השור מתחייב סקילה, מיד בפעם הראשונה שהרג. בתלמוד העלו כמה אפשריות לכך שישנו מקרה של מועד שהורג, כגון במקרה שברח מבית בעליו ולכך לא נהרג לאחר הפעם הראשונה.

== מקור ==
דין כופר נזכר בתורה בפרשת משפטים: .

על אף שפסוק כתוב שבעל השור חייב מיתה , חז"ל במסכת בבא קמא סבורים שהכוונה לתשלום כופר, המופיע בפסוק הסמוך ("אם כופר יושת עליו").

חז"ל מנמקים את דעתם, שלא ייתכן להרוג אדם על הריגת שורו, בהסתמך על דרשה אחרת המופיע במסכת סנהדרין שאדם חייב מיתה רק על מעשה רציחה שנעשה על ידו, אך לא ברציחת שעל ידי שורו. כופר זה הוא כעין פדיון נפש לחיוב מיתה בידי שמים הראויה לו מחמת שפשע ולא שמר את השור.

כאמור חיוב זה הוא בשור מועד בלבד, אך בשור הוא תם, אין בעליו מתחייבים בתשלום, כפי שמסיים הפסוק.

במקרה של שור שהרג עבד כנעני, בעל השור ההורג צריך לשלם 30 שקלים לאדון העבד: .

== מהות התשלום ==
בתלמוד נחלקו תנאים במשמעות דברי הפסוק :
* תנא קמא סבור כי הכוונה לפדיון נפשו של הנרצח, ויש לשום כמה היה שווה, וזהו סכום הכופר שישלם.
* לדעת רבי ישמעאל בנו של רבי יוחנן בן ברוקה, הכוונה היא לפדיון נפשו של הרוצח, וישלם כפי שוויו.

הכופר מוגדר בהלכה כקנס ולכן אם בעל השור יודה על רציחת שורו הוא יפטר מתשלום כדין כל מודה בקנס שפטור.

== שור הנסקל ==

מלבד חיוב כופר על בעל השור, חייבה התורה את בית הדין לסקול שור שהרג אדם. בניגוד לחיוב כופר שחיובו הוא רק בשור המועד שהרג. חיוב סקילה הוא אף על שור תם שהרג אדם. בתלמוד נאמרו כמה מקרים בהם אין השור מתחייב סקילה, כגון שלא התכוון להרוג, או 'שור האצטדין' - שור של מחלמת שוורים, שכיון שאינו נוגח מעצמו אלא מחמת שלמדהו ליגח, אינו מתחייב בסקילה.

==הערות שוליים==

קטגוריה:משפט עברי: דיני נזיקין
בירנדרנגר

בירנדרנגר (בנפאלית: वीरेन्द्रनगर) היא בירת פרובינציית קרנאלי במערב נפאל והעיר הגדולה בה. העיר משמשת גם כבירת מחוז סורקהט בדרום-מערב הפרובינציה. על פי מפקד האוכלוסין משנת 2021 אוכלוסיית העיר מנתה 153,863 תושבים. זוהי אחת הערים הצומחות ביותר בנפאל כאשר והגירה מסיבית מכפרים סביבה הובילה לגידול של 720% באוכלוסייה בין 1982 ל-2015. בירנדרנגר מהווה נקודת מפגש של שני כבישים מהירים לאומיים, ו. העיר היא מרכז סחר אזורי במרכז מערב נפאל.

==קישורים חיצוניים==
* 

==הערות שוליים==

קטגוריה:נפאל: ערים
קטגוריה:ערי בירה של יחידות מנהליות
מתמטיקה (שיר)

"מתמטיקה" (באנגלית: "Matematika") הוא שיר של הזמרים הישראלים סטפן לגר ונטע ברזילי. הוא יצא לאור כסינגל ב-20 בדצמבר 2022. את השיר כתבו והפיקו ברזילי ולגר לצד רון ביטון והמפיק סתיו בגר.

==רקע==
ברזילי סיפרה על היכרותה עם לגר בראיון לישראל היום: "סטטיק התחתן והזמין את כולם, ובחתונה הכרתי את סטפן. הייתה לנו כימיה ממש טובה, רקדנו כל הלילה. ומאז ובכל פעם שהיה איזה אירוע חברה שהופענו בו שנינו, העדפתי להיות ליד סטפן כי יש מלא זמן לשרוף מאחורי הקלעים". על הרקע ליצירת השיר סיפרה כי "אפילו לא היה דיבור כזה של לעשות משהו ביחד". היא הוסיפה כי "זה היה בקטע חברי של 'איפה אתה?', 'אני אצל סתיו בגר'. הייתי באזור, נכנסתי לאולפן, והייתה אנרגיה מסוימת שהוציאה את השיר הזה. הכל נבע מזרימה ומאלתור". לדברי ברזילי, השיר "מספר על כוח המשיכה, משיכה מכל סוג שהיא".

==וידאו קליפ==
הווידאו קליפ לשיר פורסם בערוץ היוטיוב של סטפן לגר ביום צאתו של השיר. הוא בוים על ידי איתמר לידר שירי. באתר מאקו, הושווה הקליפ לזה של "La Fama" של רוסליה ודה ויקנד ותואר כ"קצת פוגע בחגיגה". תוך כחודש, הצליח השיר לצבור מיליון צפיות ביוטיוב.

==קבלה ביקורתית==
דור מאיר מועלם ממאקו העניק ביקורת חיובית לשיר, באומרו: "יש משהו יפה בחיבור בין נטע לסטפן". הוא ציין לשבח את לגר ואת שילוב העברית והצרפתית בשיר. גם בפרוגי סוקר השיר בחיוב ותואר כ"מטורף".

==מיקומי שיא==

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי סטפן לגר
קטגוריה:שירי נטע ברזילי
קטגוריה:שירים בעברית
קטגוריה:שירים בצרפתית
קטגוריה:שירים שנכתבו על ידי סתיו בגר
קטגוריה:שירים שנכתבו על ידי רון ביטון
קטגוריה:שירים שהופקו על ידי סתיו בגר
קטגוריה:סינגלים שהגיעו למקום הראשון במצעד העברי של מדיה פורסט